OpenLLM-France/wikimedia huggingface dataset:
# Aproximació instrumental

Un procediment d'aproximació instrumental o aproximació per instruments, és una sèrie de determinades maniobres que realitzen aeronaus que operen sota regles de vol instrumental per a la transició ordenada des de l'inici de l'aproximació a un aeroport fins a l'aterratge, o fins a un punt en el que es pot procedir amb aterratge visual. Aquest concepte també es coneixia anteriorment com aproximació sense visibilitat o aproximació a cegues, encara que aquests termes han caigut en desús.
Dins de les aproximacions instrumentals hi han dos tipus de diferències: les de precisió i les de no precisió. Les aproximacions instrumentals de precisió es guien mitjançant informació tant lateral (transmesa pel localitzador) com vertical (transmesa per la senda de planatge). Les aproximacions de no precisió en canvi tan sols ofereixen informació lateral sobre el curs que segueix l'aeronau.

## Referències

* ↑ García de la Cuesta, Juan. Terminología aeronáutica. Ediciones Díaz de Santos, 2003. ISBN 84-7978-579-9.
* ↑ «Instrument Approach Procedure». A: Pilot/Controller Glossary (P/CG). Federal Aviation Administration, 26 d'agost de 2010.
* ↑ «Contact Approach». A: Federal Aviation Administration. Aeronautical Information Manual. U.S. Department of Transportation, 11 de febrer de 2010, p. 5-4-24.

## Vegeu també

* Regles de vol instrumental
* Sistema d'aterratge instrumental
* Aproximació frustrada
* Motor i a l'aire
# Anna Maria I de Montpensier

Maria de Montpensier o de Borbó (Borbó-Vendôme a vegades Borbó-Montpensier) també anomenada Anna Maria I de Montpensier (1605-1627) fou duquessa de Montpensier, delfina d'Alvèrnia, marquesa de Mezières, 18a princesa sobirana de Dombes, comtessa de Forès, vescomtessa de Châtellerault i de Brosse i senyora de Beaujeu, sent coneguda com la "Senyoreta de Montpensier". Era una rica hereva i esposa de Gastó de França. Era la filla d'Enric de Montpensier i Enriqueta Catalina, duquessa de Joyeuse (el ducat de Joyeuse el va cedir el 1647 al fill que va tenir d'un segon matrimoni, Lluís de Guisa 1647-1654).
Richelieu i Lluís XIII havien decidit casar-la amb Gastó de França, germà del rei, per portar els béns i la fortuna a la família reial. No obstant això es va formar un partit al voltant de Gastó, que proclamava la seva "aversió" a aquest matrimoni arreglat, en el que participava la reina i la seva dona de confiança la duquessa de Chevreuse (super intendenta de la casa reial). Després d'una conspiració fallida (la conspiració de Chalais), Gastó es va casar amb la Mademoiselle de Montpensier (6 d'agost de 1626), i va esdevenir duc d'Orleans, però la duquessa va morir l'any següent (4 de juny de 1627), en donar a llum a una filla, Anna Maria Lluïsa d'Orleans, duquessa de Montpensier, etc., la famosa "Gran Mademoiselle" (La Gran Senyoreta), que hereta el caràcter fantàstic del seu pare i la fortuna i béns de la seva mare.

## Referències

* L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. Volum 10, París 1818-1819
# Anna Maria Cecconi

Anna Maria Cecconi fou una contralt italiana. Va ser la primera Anna a Zelmira (1822) de Rossini. El seu fill, Pietro, va ser engendrat per l'empresari del Teatro San Carlo Domenico Barbaia.

## Referències

* ↑ Franklin Mesa. Opera: An Encyclopedia of World Premieres and Significant Performances, Singers, Composers, Librettists, Arias and Conductors, 1597-2000. McFarland, 2007, p. 323. ISBN 978-0-7864-7728-9.
# Ariònids

Els ariònids (Arionidae) són una família de mol·luscs gasteròpodes pulmonats terrestres de l'ordre dels Stylommatophora. Diversos grups de gasteròpodes han sofert de manera independent una reducció o pèrdua de la conquilla, i els que així ho han fet en ambients terrestres reben el nom genèric de llimacs, encara que inclouen diferents famílies. Els llimacs més grans i els més coneguts de la fauna europea són els del gènere Arion, de la família dels ariònids (Arionidae).
Les seves espècies es distribueixen pel Paleàrtic, encara que es presenten com a invasores en la resta del món. Als Estats Units es consideren com una de les plagues més greus dels conreus.

## Gèneres

Es reconeixen els següents:
* Arion Férussac, 1819
* Ariunculus Lessona, 1881
* Carinacauda Leonard, Chichester, Richart & Young, 2011
* Geomalacus Allman, 1843
* Kootenaia Leonard, Chichester, Baugh & Wilke, 2003
* Letourneuxia Bourguignat, 1866
* Nipponarion Yamaguchi & Habe, 1955
* Securicauda Leonard, Chichester, Richart & Young, 2011
* Staala Ovaska, Chichester & Sopuck, 2010

## Referències

* ↑ Bouchet, Philippe; Rocroi, Jean-Pierre «Classification and Nomenclator of Gastropod Families». Malacologia. International Journal of Malacology, 47, 2005, pàg. 397. ISSN: 0076-2997.
* ↑ «Història natural dels Països Catalans. Els gasteròpodes». Enciclopèdia Catalana. [Consulta: 8 febrer 2022].
* ↑ Douglas, Margaret R.; Tooker, John «Slug (Mollusca: Agriolimacidae, Arionidae) Ecology and Management in No-Till Field Crops, With an Emphasis on the mid-Atlantic Region». Journal of Integrated Pest Management, 3, 2012, pàg. C1-C9. DOI: http://dx.doi.org/10.1603/IPM11023.
* ↑ «Arionidae in GBIF Secretariat (2021). GBIF Backbone Taxonomy. Checklist dataset https://doi.org/10.15468/39omei accessed via GBIF.org on 2022-02-08.».
# Kirsten Price

Kirsten Price (n. 13 de novembre de 1981, Providence, Rhode Island) és una actriu porno nord-americana.
Malgrat haver nascut a Providence, Rhode Island, Price va créixer a Massachusetts. Després de tenir èxit com a model de bikini i convertir-se en finalista a les competències regionals de Miss Hawaiian Tropic, va començar a posar nua, fer striptease, i eventualment va signar un contracte d'exclusivitat amb Wicked Pictures l'any 2005.
Price es va casar amb l'actor porno Barrett Blade el 9 d'octubre de 2004. Després es van acabar divorciant.
En 2006, com una de les 4 finalistes del reality show My Bare Lady.
Price també va tenir un petit paper en un episodi de la sèrie de televisió Weeds. L'escena inclou actors porno com ara Jessica Jaymes i Lexington Steele.

## Vida personal

Price es va casar amb el seu actor porno Barrett Blade el 9 d'octubre de 2004, però des de llavors es van divorciar. Va prendre una pausa de pel·lícules per a adults durant un temps després que es va divorciar de Blade. Actualment està casada amb l'actor pornogràfic Keiran Lee i té tres fills.

## Premis

* 2007 Premi AVN Millor Actriu de Repartiment (Pel·lícula) – Manhunters
* 2007 Premi AVN Millor Escena de Sexe en grup (Pel·lícula) – FUCK (amb Carmen Hart, Katsuni, Mia Smiles, Eric Masterson, Chris Cannon, Tommy Gunn, Randy Spears)

## Referències

* 1 2 Cindi Loftus. «Kirsten Price». Xcitement magazine, abril 2009. Arxivat de l'original el 2009-04-04. [Consulta: 10 abril 2009].
* ↑ "Jornal en Línea de Kirsten Price's" Arxivat 2015-01-07 a Wayback Machine., del seu web oficial, carregat el 21 de setembre de 2007.
* 1 2 «Anuncian Ganadores de los Premios AVN 2007». Revista AVN, 16-01-2007. Arxivat de l'original el 2009-03-07. [Consulta: 19 juny 2007].
# Armènides

Armènides (en llatí Armenidas o Armenides, en grec antic Ἀρμενίδας o Ἀρμενίδης) fou un escriptor grec que va escriure una obra sobre Tebes (Θηβαϊκα) a la que fan referència uns escolis a Apol·loni de Rodes i Esteve de Bizanci. No es pot dir si la seva obra era en prosa o en vers, i la seva època és desconeguda.

## Referències

* ↑ Armenidas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 347

## Bibliografia

* Greek Travel Pages (anglès)
# Arenzano

Arenzano (en ligur Arensen, Aensen o Rensèn) és un comune italià, situat a la regió de la Ligúria i a la ciutat metropolitana de Gènova. El 2011 tenia 11.633 habitants.

## Geografia

Situat a la Riviera del Ponent, compta amb una superfície de 24,6 km² i una única frazione, la de Terralba.

## Ciutats agermanades

* Loutraki, Grècia, des de 1957
* Pontoise, França, des de 1958
* Domburg, Països Baixos, des de 1958
* El Jadida, Marroc, des de 1964
* Tata, Hongria, des de 1994

## Referències

* ↑ DD.AA.. Dizionario di toponomastica. Storia e significato dei nomi geografici italiani. Milà: Garzanti, 1996, p. 37.
* ↑ «Dades de l'Istat el 30 novembre 2011». Arxivat de l'original el 26 de desembre 2018. [Consulta: 15 juliol 2015].
# Arenària de flor gran

L'arenària de flor gran (Arenaria grandiflora), és una planta amb flors del gènere Arenaria dins la família de les cariofil·làcies.

## Característiques

És una planta molt comuna al camp, sobretot als prats secs pedregosos de muntanya. Ajuda als agricultors a controlar les estacions pels seus canvis de tonalitat durant l'any. El seu fruit és la font d'alimentació de les puces.

## Taxonomia
### Subespècies

Es reconeixen les següents subespècies:
* Arenaria grandiflora subsp. bolosii (Cañig.) P.Küpfer
* Arenaria grandiflora subsp. gomarica L.Sáez, J.M.Monts. & Rosselló
* Arenaria grandiflora subsp. grandiflora
* Arenaria grandiflora subsp. incrassata (Lange) C.Vicioso
* Arenaria grandiflora subsp. pseudoincrassata Malag.
* Arenaria grandiflora subsp. valentina (Boiss.) O.Bolòs & Vigo

### Sinònims

Els següents noms són sinònims d'Arenaria grandiflora:
* Alsinanthus grandiflorus (L.) Desv.
* Cernohorskya grandiflora (L.) Á.Löve & D.Löve
* Stellaria grandiflora (L.) Jess.

## Referències

* ↑ «Arenaria grandiflora». Noms de plantes. Corpus de fitonímia catalana. TERMCAT, Centre de Terminologia. [Consulta: 28 maig 2022].
* 1 2 3 «Arenaria grandiflora» (en anglès). Plants of the World Online. Royal Botanic Gardens. Kew. [Consulta: 28 maig 2022].

## Enllaços externs

* Herbari virtual del Mediterrani occidental.
# Kolimbari

Kolimbari (grec Κολυμβάρι [kolim'bari], normalment transliterat kolymbari, però sovint transcrit d'altres maneres com kolympari o kolymvari) és una població al nord-oest de l'illa de Creta, a la província històrica de Kíssamos, a la prefectura de Khanià. Des del 2011 (reforma del pla Kalikratis) forma part del municipi de Plataniàs.
La població és un centre local de comerç i de pesca. No té platges que interessin els turistes, que prefereixen les veïnes Maleme o Plataniàs. Hi desemboca el riu Spiliakos. Inclou la península de Rodopos, despoblada en la major part. El monestir de Moni Gonia és a prop.
L'antic municipi també inclou els pobles de Rodopou, Afrata, Vasilopoulo, Spilia, Kares, Episkopi, Vouves, Glossa, Panethimos, Nochia, Deliana, Drakona, Ravdouchas, Kalidonia, i Kamissiana.
# Kolibabovce

Kolibabovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1567.
# Argonàutiques òrfiques

* Aquest article tracta sobre l'obra del segle IV. Vegeu-ne altres significats a «Argonàutiques».
Les Argonàutiques òrfiques, en grec Ὀρφέως Ἀργοναυτικά, és el títol d'un poema èpic de 1376 hexàmetres escrit en grec antic. Al poema, Orfeu narra en primera persona al seu deixeble Museu el viatge dels argonautes.
Durant molt de temps es va pensar que era un dels poemes grecs més antics, coetani d'Homer, perquè l'autor imita el vocabulari i la prosòdia homèrica. En trobar anacronismes, errors geogràfics i altres errors, des de l'inici del segle xix, els estudis crítics més recents situen l'obra més o menys al segle iv, tot i que és possible que l'escriptor s'hagi inspirat en fonts anteriors ara desaparegudes. Tampoc no s'ha trobat cap citació de l'obra en autors anteriors al segle iv. Aquesta absència de citacions d'una obra tant popular seria sorprenent, si fos realment més antiga.
És una de les tres variacions més conegudes d'aquesta llegenda, al costat de la de Gai Valeri Flac i Les Argonàutiques d'Apol·loni Rodi. Aquesta versió emfatitza més el paper d'Orfeu i dona un caràcter més mitològic a la llegenda en pretendre, per exemple, que l'Argo va ser el primer vaixell mai construït per l'home.

## Referències

* ↑ Rovira i Soler, Matilda «Datación de l'Argonautica Orfica por su relación con la de Valerio Flaco» (en castellà). Estudios Latinos, Volum 14, 1978, pàg. 171-204.
* ↑ «Recensió del llibre de Giorgio Henrico Bode, Orphaeus poetarum graecorum antiquissimus del 1824». The North American Review, 01-10-1825, pàg. 388-397.

## Bibliografia

* Traducció anglesa completa en línia: (Pseudoorfeu); Colavito, Jason (traductor). Orphic Argonautics (en anglès, traduït de la versió llatna de johann matthias gesner (1691-1791), que va traduir l'obra del grec), 2011.
* Edició bilingüe greca-llatina del 1764 en línia: Johann Matthias Gesner (editor, traductor). Oprhei Argonautica Hymni (en grec antic, llatí). Leipzig: Caspar Fritsch, 1764.
# Kusudama

Kusudama (de kusu (japonés= kusuri), medicina, i de dama (japonés= tama), bola) és una altra manera de fer origami (papiroflèxia) amb diversos fulls de paper (dos o tres, moltes vegades fins i tot cent o més) que poden ser del més simple fins al més complex depenent del nombre de peces que es compongui. Originàriament van ser utilitzades per contenir encens i altres olors. Tanmateix, ara es fa servir normalment com a decoració.

## Referències

* Fuse, Tomoko: Kusudama Origami. 2002. ISBN 4-88996-087-2
* Fuse, Tomoko: Origami Boxes. Japan Publications (USA), october 1989. ISBN 0-87040-821-6
* Momotami Yoshihide: Molecular models with Origami ISBN 4-7598-0866-3
* Rozelle, Lew: Origami Ornaments: The Ultimate Kusudama Book. St. Martin's Press, november, 2000. ISBN 0-312-26369-4
* Yamaguchi, Makoto: Kusudama Ball Origami. Japan Pubns, julio de 2000. ISBN 4-88996-049-X

## Enllaços externs

* Exemples de Kusudama Arxivat 2012-06-09 a Wayback Machine.
* Kusudama "Shells" Arxivat 2005-03-18 a Wayback Machine. (anglès)
* Lukasheva Ekaterina kusudamas, a lot of diagrams and also tutroials (anglès)
* Kusudama by Mikhail Puzakov & Ludmila Puzakova: new models, folding instruction, history, geometry Arxivat 2013-09-23 a Wayback Machine.(rus)
# Kusxóvskaia

Kusxóvskaia - Кущёвская (rus) és una stanitsa del krai de Krasnodar, a Rússia. És a la vora del riu Ieia, a 175 km al nord de Krasnodar.
Pertanyen a aquesta stanitsa els khútors de Vorovskogo, Vostotxni, Kartuixina Balka, Lopatina i Bolxaia Lopatina; els possiolki de Mirni, Rovni, Sadovi, Séverni i Stepnoie; i el poble de Novoivànovskoie.

## Història

Fou fundada com un dels primers quaranta assentaments dels cosacs de la Mar Negra el 1794. El 1842 va rebre l'estatus de stanitsa i el nom actual.
La localitat es va desenvolupar gràcies a la construcció del ferrocarril del Caucas Nord de Rostov a Vladikavkaz a finals del segle xix. Durant aquella època pertanyia a l'otdel de Ieisk de la província de Kuban.
El 2 de juny del 1924, com a part de les reformes de l'administració realitzades pel govern de la Unió Soviètica, fou designada centre administratiu del raion, que el 13 de juny del 1937 va ser inclòs al krai de Krasnodar.
Durant la Segona Guerra Mundial fou ocupada l'agost del 1942 per la 4a Divisió de Muntanya de la Wehrmacht de l'Alemanya nazi, que enfrontà importants combats defensius i una operació de contraatac de la 13a Divisió de Cosacs de Kuban de l'Exèrcit Roig que va aturar durant uns dies l'ofensiva alemanya, i alliberada finalment per l'Exèrcit Roig de la Unió Soviètica el febrer del 1943.
# Kusuriya

Kurutiya fou una ciutat a l'est d'Hattusa en la qual es va lliurar una batalla de la guerra civil entre Mursilis III i Hattusilis d'Hapkis. La ciutat devia ser propera a un riu anomenat riu Vermell o Roig, molt probablement el que es coneix actualment com a Kızılırmak.
# Antoni Pagès

Antoni Pagès és el nom dels següents personatges:
* Antoni Pagès i Codina (1918-2007), músic, instrumentista de tible i compositor català
* Antoni Pagès i Millet (1885-1919), capità de vaixell català
# Kresy

El nom Kresy (Terres frontereres en polonès), o Kresy Wschodnie (Terres frontereres de l'est), era l'apel·latiu donat a les antigues terres orientals de Polònia, obtingudes del Gran Ducat de Lituània i de majoria poblacional al·lòfona (lituans, bielarussencs, ucraïnesos).
Inicialment es denominava Kresy la frontera entre el Regne de Polònia i les terres dels tàrtars (del Dnièster al Dnièper). A partir del segle xix el terme Kresy prengué el valor actual; d'ençà el 1919 era sinònim de 'terres situades a l'est de la línia Curzon'. Actualment, a Polònia es denomina Kresy les terres orientals de la Segona República Polonesa, de majoria lituana, bielarussenca o ucraïnesa, que van ser annexades per la Unió Soviètica i actualment formen part de la Lituània, la Belarús i la Ucraïna independents. El terme sovint té connotacions irredemptistes, si bé no sempre.
# Kretov-Vtoroi

Kretov-Vtoroi - Кретов-Второй (rus) - és un poble (un khútor) de l'óblast de Bélgorod, a Rússia. El 2016 tenia 10 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Kristian Sbaragli

Kristian Sbaragli (Empoli, 8 de maig de 1990) és un ciclista italià, professional des del 2013. En el seu palmarès destaca la victòria en una etapa de la Volta a Espanya de 2015 amb final a Castelló de la Plana.

## Palmarès

* 2006
** Campió d'Itàlia en ruta cadets
* 2010
** 1r a la Florència-Empoli
* 2011
** 1r a la Piccola Sanremo
* 2012
** 1r al Trofeu Edil C
** 1r al Trofeu Gianfranco Bianchin
* 2013
** Vencedor d'una etapa a la Volta a Corea
* 2015
** Vencedor d'una etapa a la Volta a Espanya

### Resultats a la Volta a Espanya

* 2014. 104è de la classificació general
* 2015. 105è de la classificació general. Vencedor d'una etapa
* 2016. 82è de la classificació general

### Resultats al Giro d'Itàlia

* 2016. 92è de la classificació general
* 2017. 101è de la classificació general
* 2018. 111è de la classificació general
* 2019. 77è de la classificació general
* 2023. 85è de la classificació general

### Resultats al Tour de França

* 2021. 106è de la classificació general
* 2022. 71è de la classificació general

## Referències

* ↑ López-Egea, Sergi «La Vuelta s'omple d'aroma sud-africana i solidària». El Periódico de Catalunya, 31-08-2015 [Consulta: 3 setembre 2015].

## Enllaços externs

* Fitxa a sitiodeciclismo.net'
# Atelomycterus macleayi

Atelomycterus macleayi és una espècie de peix de la família dels esciliorrínids i de l'ordre dels carcariniformes.

## Morfologia

* Els mascles poden assolir 60 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall que viu entre 0-4 m de fondària.

## Distribució geogràfica

És un endemisme d'Austràlia.

## Referències

* 1 2 3 «Atelomycterus macleayi» (en anglès). FishBase. Froese, Rainer; Pauly, Daniel (editors).
* ↑ Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Michael, S.W., 1993. Reef sharks and rays of the world. A guide to their identification, behavior, and ecology. Sea Challengers, Monterey, Califòrnia, Estats Units. 107 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.

## Bibliografia

* Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# LHT

LHT té els següents significats:
* Lufthansa Technik, empresa de manteniment d'aeronaus, filial de Lufthansa
* Fabula-LhT (de l'acrònim en francès de Littérature, Histoire, Théorie), revista literària digital
* Circulació per l'esquerra (del seu nom en anglès Left-Hand Traffic), pràctica del trànsit de mantenir-se a l'esquerra de la carretera
* Eslora (del seu nom en francès Longueur Hors Tout), llargària d'una embarcació des de proa fins a popa
* LHT també és el codi de l'UCI del Lotto Soudal Ladies, equip ciclista femení de Bèlgica
# LHD

LHD té els següents significats:
* Load Haul Dump, vehicle de construcció utilitzat en mineria
* Landing Helicopter Dock, vaixell de guerra que pot transportar helicòpters i vehicles amfibis
* LHD també és l'acrònim en anglès de Left Hand Drive, referit a la conducció per la dreta d'automòbils